ΜΙΑ ΣΕΙΡΑ ΤΟΥ NETFLIX
ΒΙΒΛΙΟ II: ΨΑΛΜΟΙ
Γουόρεν.
Έλα εδώ.
Πες στον δήμαρχο και τη δίδα Κιν
να μην πλησιάσουν χωρίς γάντια και γαλότσες.
-Έρχομαι κι εγώ. -Ναι.
Κύριε Δήμαρχε, ο σερίφης λέει να μην πλησιάσετε, αν δεν έχετε…
-Τι λέει; Τι συνέβη; -Δώσε μου το…
Θα πάρεις τις κυρίες από εδώ;
Μα πρέπει να μιλήσουμε γι' αυτό.
-Σε λιγάκι. -Πρέπει…
Περιττό, αγόρι μου. Μπορώ να περπατήσω μόνη. Να 'σαι καλά.
Θα πεις αυτό που θες, Μπεβ.
Δεν το γλιτώνουμε. Σερίφη!
Καλημέρα.
Μα δεν είπα… Μείνε πίσω μέχρι να δω τι γίνεται.
Μπορεί να 'ναι ασθένεια ή μόλυνση.
Θυμάμαι το 2002, ένα ολόκληρο σμήνος από…
Ψαρόνια. Τέτοια ήταν.
Εκατοντάδες έπεσαν σε όλη την ακτή.
Σε όλη την πόλη, στην πλατεία.
Έμεινα με την απορία. Πολλές οι θεωρίες.
Κεραυνοί, θόρυβοι, αρρώστιες. Δεν έμαθα ποτέ.
Και δελφίνια κάποτε στη δυτική όχθη.
Πάνω από μια ντουζίνα. Ήταν δαγκωμένα.
Και τώρα μία από τα ίδια. Τι στην ευχή;
-Ήρθαν απ' τα Βαλτόνερα; -Ναι, έτσι φαίνεται.
Πνίγηκαν, σωστά;
Εκεί έχει να πλημμυρίσει
πάνω από 20 χρόνια, αλλά αυτή η καταιγίδα… Το κάτι άλλο.
Μπορεί.
Αλλά είπες κάτι για αρρώστια ή μόλυνση; Λες;
Δεν βλέπεις πετρέλαιο, όμως, έτσι;
Έλα να σου δείξω.
-Μην πλησιάζεις πολύ. -Ναι.
Μην κολλήσουμε παράσιτα. Ορίστε.
Μπα, δεν έχει πετρέλαιο.
Κάτι είναι κι αυτό. Πού να 'βλεπες…
Οι ντόπιοι έχουν δει να ξεβράζονται φρικτά πράγματα μετά τη διαρροή.
Αλλά θα το καταλάβαινες. Θα το μύριζες κιόλας.
Αυτό είναι θετικό. Ανακουφιστικό, δηλαδή.
Έχει σπασμένο λαιμό. Κάπως ξεσκισμένο.
Αφού τσιμπολογούν οι γλάροι όλο το πρωί.
Αυτό είναι το ζητούμενο, όμως.
Δεν υπάρχει αίμα. Πουθενά. Ούτε στις γάτες ούτε στην παραλία.
Νομίζω ότι έγινε πριν βρεθούν κοντά ή μέσα στο νερό.
Ναι. Από θηρευτή;
Ψαραετούς ίσως; Ή κάποιο είδος καρχαρία;
Ίσως από μικρούς καρχαρίες. Δεν ξέρω.
Ξέρεις, είχαμε τέτοιους πριν από τη…
Δεν έχω δει κανέναν, αλλά ίσως να 'ναι αυτό.
Ίσως να γυρίζουν πίσω.
Δεν θα ήταν και τόσο κακό αυτό,
επειδή όπου υπάρχουν καρχαρίες, υπάρχουν και ψάρια.
Είμαι καινούργιος εδώ.
Δεν ξέρω την πανίδα του νησιού σας.
"Σας"; Και δικό σου είναι, σερίφη.
Του νησιού μας. Πάντως ρώτησα τον Εντ Φλιν.
-Ναι; Είναι εδώ; -Ναι, απ' το πρωί.
Οι ψαραετοί ίσως σκότωναν κάνα δυο,
αλλά τόσο πολλές, δύσκολο.
Μπορεί να μάλωσαν οι γάτες.
Τα Βαλτόνερα είναι κολαστήριο γι' αυτές.
Θα τρόμαξαν απ' την καταιγίδα.
-Μόνο ένα είχε. -Τι είναι;
-Θα στείλει κι άλλα. -Τα θέλουμε. Είπες πόσες είναι;
Δεν ήξερα.
Δεν θα φαντάζεται ότι μιλάμε για εκατοντάδες γάτες. Βασικά,
-πες του να έρθει εδώ. -Τι έγινε;
Θα καούν για τυχόν αρρώστιες.
Θα τις στοιβάξουμε κάπου μακριά,
γιατί αν μυρίζουν τώρα…
-Περίμενε λίγο. -Θα φέρω κι άλλα.
Πες του να έρθει εδώ!
Δεν θ' αρέσει στον κόσμο αυτό.
Είναι λίγο δραστικό. Έχουν συμβεί κι άλλα τέτοια.
Εδώ μιλάμε για δημόσια ασφάλεια. Θα σ' ευχαριστούν γι' αυτό.
Ο δήμαρχός τους δεν παίζει με θέματα υγείας.
Είναι καλός ο πιτσιρικάς που έχεις. Σε βοηθάει πολύ.
Ναι, θέλει να συμμετέχει σε όλα.
Καλό ένστικτο. Σε τέτοια μέρη,
όποιος απομονώνεται απλώς πληγώνει το ευρύτερο…
Θα θέλαμε να σε δούμε στη λειτουργία καμιά μέρα.
Όχι να προσηλυτιστείς.
Έχεις την πίστη σου και όλα καλά.
Το σέβομαι απόλυτα. Και ξέρω ότι παίρνεις το φέρι
και περνάς τις Κυριακές στο τζαμί της ενδοχώρας.
Τις Παρασκευές.
Άρα είσαι εδώ τις Κυριακές. Άψογα.
Θα ωφελούσε πολύ την κοινότητα,
αν εμφανιζόσουν.
Για κάποια ανάγνωση, ανακοίνωση, μικροπράγματα.
Δεν χρειάζεται να γίνεις μέλος.
Απλώς γίνε μέρος του συνόλου.
Καταλαβαίνεις, έτσι;
Ναι, λέω να τις κάψουμε!
-Λογικό. Για ασφάλεια. -Ναι;
Λίγη βενζίνη, σε λάκκο με άμμο τριγύρω.
Καλημέρα, Εντ.
Ράιλι. Απίθανο. Έχεις ξαναδεί ποτέ τέτοιο πράγμα;
Και όχι από τη διαρροή. Αυτό έγινε από φυσικά αίτια.
Θυμάμαι το 2002,
ένα σμήνος από ψαρόνια έπεσε απ' τον ουρανό.
Ναι, φοβερή καταιγίδα.
Ο Ράιλι ήταν έξω και δεν είδε γάτες στην παραλία.
-Ήσουν έξω με την καταιγίδα; -Για ποιο λόγο;
Είδα… Νόμιζα ότι είδα κάτι.
Ναι. Τον μονσινιόρ Προύιτ.
-Τι; -Δεν ξέρω τι είδα.
-Χθες βράδυ ήσουν σίγουρος. -Δεν ξέρω.
-Μα είναι στην ενδοχώρα. -Ναι, το ξέρω.
Μήπως είδες κάποιον άλλον; Κάποιον που να πείραξε τις γάτες;
Όχι, δεν είδα καμία γάτα. Έτσι νομίζω.
Δεν κοιτούσα τη θάλασσα.
Πώς είσαι, Ράιλι; Πώς νιώθεις που γύρισες πάλι;
Προσευχόμασταν κάθε εβδομάδα για σένα.
Ναι. Ευχαριστώ. Όλα καλά.
Καλημέρα!
Καλημέρα και σ' εσένα. Έλεος.
Ναι. Μην πας πολύ κοντά.
Είχα διαβάσει κάτι για τις γάτες και όσους εγκυμονούν.
-Τις γυναίκες, δηλαδή. -Ναι. Έτσι πάει συνήθως.
Ένα τοξο-κάτι. Έχουν ένα παράσιτο
που σας κάνει κακό.
Τοξοπλάσμωση. Είναι μύθος, βασικά.
Η κηπουρική είναι πιο επίφοβη.
Τέλος πάντων, πολλές γάτες. Φύλαγε τα ρούχα σου…
Τι έγινε; Φαίνεται να 'ναι όλα τα αδέσποτα των Βαλτόνερων.
Ναι. Θα τα κάψουν όλα.
Άκου. Λυπάμαι για χθες βράδυ. Ήθελα να σου ζητήσω συγγνώμη.
Για ποιο λόγο;
Που έβγαλα τα εσώψυχά μου. Δεν θα ξανασυμβεί.
Δεν πειράζει. Έπιασε τόπο. Βρήκες τον σκοπό σου.
-Ναι, η αποκομιδή γατιών. -Για όλα υπάρχει μια αρχή.
Ήταν τρελό βράδυ. Ορκίζομαι ότι είδα…
Ξέρεις ότι ο Προύιτ φοράει πάντα παλτό και καπέλο;
Ναι, έτσι νομίζω.
Χθες βράδυ, είδα…
Ξέχνα το. Είναι στην ενδοχώρα. Απλώς… Είναι τρελό.
Καλύτερα να ξεκινήσω να καίω τις γάτες. Έχω να προλάβω και το πλοίο.
-Ετοιμάζεσαι για νέες περιπέτειες; -Έχω συνάντηση.
-Κάτι καλό; -Όχι, είναι…
Μην πλησιάζεις τις γάτες.
Δεν θέλω να κολλήσεις "τοξο-γατόσμωση" ή ό,τι άλλο.
Μη μου λες τι να κάνω.
Σήμερα ξεκινάμε με τον ύμνο 400 από το κόκκινο υμνολόγιο.
"Άγιος, Άγιος, Άγιος". Όρθιοι, παρακαλώ.
Άγιος, άγιος, άγιος
Ο Θεός ο Παντοδύναμος
Από νωρίς το πρωί
Η ψαλμωδία μας σ' Εσένα θ' ακουστεί
Άγιος, άγιος, άγιος
Ελεήμονας και παντοδύναμος
Ο Θεός σε τρία πρόσωπα
Την ευλογημένη Τριάδα
ΣΥΝΑΝΤΗΣΗ ΑΑ
"Προτού παραδοθεί στον θάνατο που αποδέχθηκε ελεύθερα,
πήρε τον άρτο και προσευχήθηκε.
Τον έκοψε κομμάτια και τον έδωσε στους μαθητές του λέγοντας…"
ΣΤΟΝ ΕΑΥΤΟ ΣΟΥ ΑΛΗΘΙΝΟΣ
Ήταν μια καλή βδομάδα. Συγχαρητήρια σε όλους, τ' αξίζετε.
-Σώμα Χριστού, Λίζα. -Αμήν.
Σώμα Χριστού.
-Αίμα Χριστού. -Αμήν.
Πού ήσασταν πριν από εδώ;
Όλοι ρωτάνε. Έχουμε πολλούς κουτσομπόληδες στην ενορία.
Πάρα πολλούς.
Ευχαρίστως να τους έλεγα, αν με ρωτούσαν. Αλλά…
Αυτό είναι το θέμα με την πορεία μας.
Είναι σημαντική, σίγουρα.
Αλλά όχι τόσο όσο ο προορισμός.
Και κάθε μέρος από εκείνα που ήμουν πριν,
απλώς με οδηγούσαν εδώ που είμαι τώρα.
Ούτε εγώ δεν το ήξερα τότε. Δεν το έβλεπα.
Κάπως σαν εσένα.
Εγώ ζω μια ζωή εδώ.
Σίγουρα, αλλά και για σένα θα υπήρχε ένα πριν.
Σε οδηγούσε εδώ, και ξέρεις
τι μας οδηγεί εκεί που πάμε, εν γνώσει μας ή όχι;
Ο Θεός.
Σε οδήγησε εδώ με τον ίδιο τρόπο που οδήγησε κι εμένα.
Καλημέρα!
Ναι. Πάμε, φιλαράκο.
Είσαι καλά;
Λίζα;
Καλά είμαι.
Όλα καλά.
ΣΧΟΛΙΚΟ ΠΡΟΓΡΑΜΜΑ
Όλα καλά, Μπεβ;
Έριν.
-Με αιφνιδίασες. Τι χρειάζεσαι; -Υγρό για τα τζάμια.
Δοκίμασες να το αραιώσεις λίγο; Συνήθως καθαρίζει καλύτερα έτσι.
Πέταξα ήδη το μπουκάλι. Θα το δοκιμάσω την επόμενη φορά.
Η μητέρα σου έβαζε στη θέση τους τα άδεια μπουκάλια.
Σ' αυτήν εδώ την ντουλάπα.
Τα μισά ήταν γεμάτα μόνο με νερό κάποιες φορές.
Δεν πετούσε τίποτα.
Τα πετούσα εγώ. Της έλεγα "Πέγκι. Πέγκι Γκριν,
θα θαφτούμε μέσα στα μπουκάλια, αν συνεχίσεις έτσι".
Και τώρα εσύ… το πέταξες.
Απίστευτο δεν είναι;
Έχει πλάκα, γιατί στο σπίτι, δεν άφηνε ούτε ένα μπουκάλι γεμάτο.
Ορίστε.
-Αυτό τι είναι; -Για τους αρουραίους.
Υπήρχε μεγάλο θέμα μετά τη διαρροή.
Πλάκωσαν σαν τις ακρίδες.
Μάλλον θα μολύνθηκε η τακτική πηγή τροφής τους.
Χωρίς ψάρια στη μαρίνα,
όρμησαν σε κάθε αποθήκη τροφίμων του νησιού.
Αυτό κάνει θαύματα. Αλλά μ' αυτό που συνέβη στις γάτες…
Αν ευθύνονται κάποια άγρια ζώα εκεί έξω γι' αυτό,
κάποιο είδος θηρευτή στο νησί,
που έκανε τέτοιο πράγμα στα δύστυχα γατάκια; Τότε, αυτό…
Σκοπεύω να ρίξω λίγο έξω από το σπίτι, για σιγουριά.
Μπορώ να ρίξω και στο δικό σου, αν θες.
Όχι. Θα είμαι μια χαρά.
Και βέβαια θα είσαι, καλή μου.
Σάρα.
Ναι. Σάρα Γκάνινγκ.
Είστε… Έχω ακούσει για εσάς, πάτερ.
Πολ. Χιλ.
Πώς να βοηθήσω;
Σίγουρα θα 'χεις ακούσει ότι αντικαθιστώ τον μονσινιόρ.
Όντως.
Μου είπε κάτι πάνω στη συζήτηση για το εκκλησίασμα.
Η μητέρα σου… Πριν χειροτερέψει η υγεία της,
δεν έχανε ποτέ λειτουργία. Ούτε τις καθημερινές. Σωστά;
Η μητέρα μου είναι…
Ήταν πολύ ευσεβής.
Αυτό είναι το θέμα.
Μαμά, ήρθε κάποιος να σε δει.
-Τζον; -Όχι.
Σας πέρασε για τον μονσινιόρ Προύιτ. Συγγνώμη.
Λογικό, ίδια γκαρνταρόμπα.
Μαμά, από δω ο πατέρας Πολ.
Ο μονσινιόρ Προύιτ απουσιάζει για λίγο, και είπε να έρθει για…
Ήρθα να χοροστατήσω, δεσποινίς.
Θα είμαι στο γραφείο μου, αν θέλετε κάτι.
Αν την πιάσει κάποια κρίση, φωνάξτε με.
Ασφαλώς.
"Η χάρη του Κυρίου μας Ιησού Χριστού, η αγάπη του Θεού,
και το Άγιο Πνεύμα να είναι μαζί σας".
Σώμα Χριστού, Μίλι.
Αίμα Χριστού.
Αλήθεια θα προσπεράσεις χωρίς να χαιρετήσεις;
Δεν ήθελα να σ' ενοχλήσω.
Πολύ εύστοργο.
-Θες λίγο τσάι; -Όχι, γυρίζω πίσω.
Πώς ήταν η μέρα σου;
Πάει καιρός από τότε που μου το ρώτησαν αυτό.
Δεν το ρωτάνε στη φυλακή;
Όχι, δεν χρειάζεται εκεί. Κάθε μέρα είναι ίδια.
Πώς ήταν η δική σου;
Ειλικρινά, βαρετή.
Θες τη ρουτίνα μου; Δεν κοστίζει.
Δεν κοστίζει; Το εύχομαι, γιατί έχω μείνει ταπί.
Θα την πλασάρεις;
Θες όντως πλασάρισμα;
Είμαι συνηθισμένος.
Σωστά, υπήρξες επενδυτής για λίγο.
Ναι, αλά Σίλικον Βάλεϊ.
Λέγε με κύριο Θαυμάσιο.
Πάμε στο ψητό.
Έχεις πάει ποτέ σε συνάντηση των ΑΑ στην ενδοχώρα
και να σκεφτείς "Τι ταλαιπωρία";
Ακούω.
Η περίφημη "Ρουτίνα της Έριν" ξεκινάει με 40 λεπτά πρωινή ναυτία.
Συνέχισε.
Μετά, μια τάξη γεμάτη έφηβους που σε θεωρούν ηλίθια,
και οι μισοί να μυρίζουν σαν το ψαροκάικο όπου δουλεύουν.
Ωραία.
Μετά, στο δημοτικό συμβούλιο, να υφίστασαι
τα υποτιμητικά σχόλια της Μπεβ Κιν.
Της λείπει η φρικτή μητέρα σου.
Κι αυτό συνεχίζεται με μία ώρα απογευματινής ναυτίας.
Η απογευματινή ναυτία είναι χειρότερη απ' την πρωινή;
Αρκετά.
Αν είναι έτσι, δεν θα πάρω.
Κρίμα.
Φεύγω. Μην περιμένουν οι γονείς μου.
Κάποια πράγματα δεν αλλάζουν.
Θυμάμαι τον 15χρονο Ράιλι να βγαίνει στα κρυφά απ' το παράθυρό μου
για να γυρίσει έγκαιρα.
Μην ταραχτούν οι δικοί του.
Καληνύχτα, Έριν.
Επίσης.
Γεια, καλέ μου.
Πώς ήταν η μέρα σου;
Η δική σου πώς ήταν;
Εντάξει.
Έτοιμοι;
Καλώς τους. Ντόλι, Γουέιντ.
Έχει αρκετό κόσμο σήμερα.
Το Πάσχα να δεις.
Χωρίς αυτό και τα Χριστούγεννα, κάποιοι δεν θα πατούσαν.
Σε αντίθεση μ' εμάς.
Χαίρομαι που βλέπω τόσους σήμερα εδώ.
Αλλά πρέπει να ρωτήσω, γιατί όχι κάθε Κυριακή;
Χριστούγεννα και Πάσχα, λογικό.
Υπάρχει πάντα μια ανοδική τάση κοντά στο ξεκίνημα της Σαρακοστής.
Γιατί αυτό; Τι ξεχωριστό έχει σήμερα η μέρα;
Η Καθαρή Δευτέρα, η έναρξη της Σαρακοστής. Δεν έχουν τέτοια απήχηση.
Η έναρξη της μετάνοιας, η άφεση των αμαρτιών μας.
Αμαρτίες.
Αυτό το σκοτάδι, αυτό το έρεβος που χύθηκε μέσα μας.
Αυτό το μαύρο το φοράμε στο μέτωπό μας σήμερα.
Ως μουτζούρα, έστω.
Μια κηλίδα θανάτου, στάχτης, αμαρτίας προς άφεση.
Επειδή όλα αυτά οδεύουν, βασικά, προς το Πάσχα.
Αναγέννηση, ανάσταση, αιώνια ζωή. Η ανάληψη της ζωής.
Ακόμα και μέσα απ' το έρεβος, η αγάπη αναδύεται ξανά.
Ακόμα και μέσα απ' την αμαρτία. Όπως κι αυτό το νησί.
Μέσα απ' την καταστροφή, την αναγέννηση, την αποκατάσταση, την αιώνια ζωή.
Ο Χριστός σάς βλέπει.
Καλύτερα απ' όλους, σας βλέπει πραγματικά.
Μην ξεχνάτε, πού στράφηκε;
Σε ποιον απευθύνθηκε για να χτίσει την εκκλησία Του;
Στους Αποστόλους Του.
Οι πρώτοι μαθητές του Χριστού ήταν ψαράδες.
Ένα από τα πρώτα του θαύματα, σωστά;
Τα δίχτυα άδεια, οι ψαράδες ανέλπιδοι.
Ο Ιησούς είπε "Πηγαίνετε στα βαθιά και ρίξτε τα δίχτυα σας για ψάρεμα",
και όταν μάζεψαν τα δίχτυα, ήταν γεμάτα ψάρια.
Σας βλέπει. Ναι, σας βλέπει, αδέλφια μου,
και θα αναστήσει αυτό το νησί και θα γεμίσει ξανά τα δίχτυα σας.
Χαίρομαι που είστε εδώ, αλλά συνεχίστε να έρχεστε.
Οι πόρτες αυτές είναι πάντα ανοιχτές, όπως και οι πύλες.
Απλώς ελάτε. Ο Θεός θ' αναλάβει τα υπόλοιπα.
Όπως μας λέει ο Ψαλμός 60,
"Θεέ, μας απέρριψες, μας σκόρπισες.
Οργίστηκες. Αποκατάστησέ μας ξανά".
Ξέρετε τι είναι οι ψαλμοί; Τραγούδια.
Είναι ελληνική λέξη. Σημαίνει "μουσική".
Τραγούδια προσευχές. Τραγούδια εγκώμια.
Αυτό είμαστε. Αυτό πρέπει να γίνουμε.
Αυτό σημαίνει να έχεις πίστη.
Ότι μέσα στο έρεβος, στο ναδίρ,
εν τη απουσία φωτός κι ελπίδας, εμείς τραγουδάμε.
"Αποκατάστησέ μας" τραγουδάμε στα ουράνια. Και θα το κάνει, φίλοι μου. Θα το κάνει.
Το ίδιο χέρι που σας μοίρασε κακουχίες,
το ίδιο χέρι θα γιατρέψει τα συντρίμμια σας.
Χους ει και εις χουν απελεύσει.
Χους ει…
Λορέιν, μην ξεχνάς.
Εις χουν απελεύσει.
Μπεν, να θυμάσαι πως χους ει και εις χουν απελεύσει.
Φιόνα, να θυμάσαι, χους ει και εις χουν απελεύσει.
Έριν, να θυμάσαι, χους ει και εις χουν απελεύσει.
Τομ, να θυμάσαι, χους ει και εις χουν απελεύσει…
Ράιλι, κόπιασε.
Όχι, μαμά. Πήγαινε εσύ.
Όχι, καλέ μου. Δεν θα μεταλάβεις.
Ευλογία δίνει. Σε παρακαλώ.
Έντουαρντ, να θυμάσαι, χους ει και εις χουν απελεύσει.
Ράιλι, να θυμάσαι, χους ει…
και εις χουν απελεύσει.
Ευλογημένος, τέκνο.
Αμήν.
Να θυμάστε, πατέρα Πολ, χους ει και εις χουν απελεύσει.
ΧΩΝΕΥΤΗΡΙ ΡΕΦΕΝΕ
Ξέρεις πώς πάει.
Μεγάλη ψαριά, μικρά επιδόματα.
-Τυχαίο ήταν. -Βρεθήκαμε πάλι στο μηδέν.
-Είναι 3%. Έστω 2%. -Δεν μπορώ. Δυστυχώς.
Κάποτε ήταν ατραξιόν.
Δεν υπήρχε μέτρο σύγκρισης, ήταν ένα και μοναδικό.
Κάποτε ήταν απλώς ανοιξιάτικο φεστιβάλ,
αλλά μετά μπήκε και η εκκλησία
και έμεινε η φράση "Χωνευτήρι Ρεφενέ".
Προσπαθήσαμε να το κάνουμε ξεχωριστό.
Χαιρόμαστε που είμαστε εδώ. Έτσι;
Ναι.
-Πάω στον Γουόρεν. -Καλά να περάσεις.
Χαίρεσαι που ήρθες;
Ναι. Ιδανικό δεύτερο ραντεβού.
Ήμουν περίεργη γι' αυτό το μέρος
από τότε που το είδα στις ειδήσεις, μετά τη διαρροή.
Είναι ακριβώς όπως είπες, πάντως. Πρέπει να φύγεις από δω.
Δεν ξέρω πώς να μεταφέρω τη μητέρα μου αλλού.
Το έχασα αυτό το τρένο.
Κι εκείνη θέλει να είναι εδώ. Μόνο αυτό το μέρος γνώρισε.
Δεν θέλω να πεθάνει σε άγνωστο μέρος.
Αλλά ναι.
Μετά απ' αυτό, πρέπει να φύγω.
Μην κοιτάξεις τώρα, αλλά μάλλον ταράζουμε τον ιερέα σου.
Δεν έχουμε παρτίδες.
Είναι καινούργιος. Αλλά υποθέτω πως όλοι έχουν το ίδιο…
Είχαν τον ίδιο μονσινιόρ εδώ από πριν γεννηθώ εγώ.
Και εκείνος με κοιτούσε τόσο επίμονα.
Συνέχεια. Ακόμα κι όταν ήμουν παιδί.
Θυμάμαι ότι με τρόμαζε, η σκέψη…
-"Το ξέρει". -Ναι. Ακριβώς, το ήξερε!
Ωραία δεν είναι;
Ναι. Όλοι φαίνεται να καλοπερνούν.
Το πασχαλινό φεστιβάλ της Νήσου Κρόκετ. Ένα ξεχωριστό γεγονός.
Πάντα προτιμούσα το Πάσχα από τα Χριστούγεννα, βασικά.
Είναι η αγαπημένη μου εποχή. Ανανέωση, ανάσταση.
Πώς είναι ο μονσινιόρ Προύιτ;
Θα γυρίσει τώρα κοντά;
Κι εκείνος είχε αδυναμία σ' αυτήν τη μέρα.
Ήταν δημιούργημά του.
Ναι, καλά πάει. Βελτιώνεται.
Όχι τέλεια.
Λέει τα καλύτερα για σένα, παρεμπιπτόντως. Σε θυμάται καλά.
Κυκλοφορεί καθόλου έξω;
Γιατί ρωτάς;
Τίποτα, απλώς…
Τις προάλλες, όταν λυσσομανούσε,
θα ορκιζόμουν ότι τον είδα στην παραλία. Περπατούσε στη βροχή.
Απίθανο το θεωρώ.
Μπορεί να ήταν κάποιος άλλος, αλλά…
Το καπέλο, το πανωφόρι…
Είναι τρελό, το ξέρω. Αν είναι εκτός νησιού, δηλαδή.
Του μίλησα εκείνο το βράδυ στο τηλέφωνο.
Ήταν πριν από την καταιγίδα. Τον ενημέρωσα για την πρώτη μου μέρα.
Ήταν μετά το απογευματινό φέρι.
Είχε τηλέφωνο στο δωμάτιό του. Εκτός κι αν ήρθε κολυμπώντας.
Μεταξύ μας, Ράιλι, και λυπάμαι που θα σου το πω,
δεν νομίζω να πάει κάπου. Όχι τώρα κοντά.
Λυπάμαι που το ακούω.
Ναι.
Κάθε πράγμα στον καιρό του.
Εκτιμώ τον χρόνο σου, πάτερ,
αλλά υπάρχουν πολλοί που θα 'θελαν την παρέα σου.
Δεν θέλω να σε καθυστερεί ο παρίας της πόλης.
"Παρίας"… Βασικά, όχι. Με μυρίστηκες.
Έχω κρυφό σκοπό. Η μητέρα σου μου ανέφερε
ότι πηγαίνεις στην ενδοχώρα για συναντήσεις των ΑΑ.
Δίνεις το παρών για την επιτροπή αναστολής. Ναι;
Να 'σαι καλά, μαμά.
Αυτό μ' έκανε να σκεφτώ ότι μπορώ να κάνω παράρτημα εδώ.
Να σε γλιτώσω απ' το ταξίδι.
Να μην περιμένεις ολόκληρη μέρα περιμένοντας το Μπελ.
Με έδρα το κέντρο πολιτισμού.
Καταλαβαίνω γιατί το Κρόκετ δεν έχει ακόμα παράρτημα.
Δεν θα υπάρχει μεγάλη ζήτηση.
Αυτό δεν σημαίνει ότι δεν υπάρχει ανάγκη.
Υπάρχουν πολλοί αλκοολικοί, ιδίως στις μέρες μας.
Να ένας αλκοολικός ήδη
που ευθύνεται για το κυνηγετικό ατύχημα
που παρέλυσε τη μικρή Λίζα, απ' ό,τι έμαθα.
Δεν ξέρω αν θα το έλεγα "κυνηγετικό ατύχημα".
Δεν κυκλοφορούν μεγάλα ζώα εδώ. Μάλλον έριχνε για να ρίξει ο Τζο.
Ναι, και συνεχίζει να πίνει.
Αλλά κάποιος σαν εσένα, Ράιλι, κάποιος που το έκοψε ήδη,
μπορεί να δώσει το παράδειγμα.
Φαντάζεσαι τι καλό θα έκανες;
Γλιτώνοντας ένα ταξίδι στην ενδοχώρα;
Συγγνώμη, μπορώ να διακόψω;
Παρακαλώ, δις Γκριν.
Απόλαυσα το κήρυγμά σας, πάτερ.
Να 'στε καλά. Όμορφη μέρα, έτσι;
Σκέψου όσα είπα. Όλα καλά ό,τι κι αν γίνει.
Σου έδωσαν τρία. Πολύ φιλόδοξο.
-Μάλλον δεν ενημερώθηκαν. -Ναι.
Κάποτε έλεγα "Μια μέρα θα μεγαλώσω, θα παίρνω κουπόνια
και θα τα ανταλλάζω με κρασιά.
Τότε θα νιώθω ενήλικας".
Και να 'μαστε τώρα.
Δύο ενήλικες με κουπόνια που μας είναι άχρηστα.
Η μαμά μου ρωτούσε τον κόσμο αν θα χρησιμοποιήσει τα δικά του,
και στο τέλος της μέρας είχε μια χούφτα μπλε κουπόνια
που ξόδευε ευλαβικά.
Η επόμενη μέρα της γιορτής δεν ήταν καλή στο σπίτι μας.
Λυπάμαι.
Δεν πειράζει. Απλώς είναι παντού εδώ.
Η μνήμη της. Δουλεύω στην ίδια δουλειά.
Ζω στο ίδιο σπίτι, κοιμάμαι στο ίδιο κρεβάτι.
Είμαι μόνη, όπως εκείνη.
Και λέω στον εαυτό μου ότι είναι προσωρινό, αλλά…
Δεν της μοιάζεις.
Αυτό το θυμάμαι. Και θα είσαι…
-Καλά. -Τέλεια.
Ως δασκάλα, ως μητέρα, ως ό,τι άλλο αποφασίσεις.
Δεν σε ξέρω καλά, αλλά γι' αυτό είμαι βέβαιος.
Θα είσαι μια χαρά.
Πάικ!
Θεέ μου, όχι. Πάικ. Πάικ!
Θεέ μου, όχι!
Όχι, Πάικ.
Όχι. Αγοράκι μου, όχι. Το αγόρι μου.
Τι έγινε;
Ποιος το έκανε αυτό; Ποιος το έκανε;
Ποιος το έκανε; Ποιος από εσάς;
Ποιος το έκανε σ' ένα αβοήθητο σκυλάκι;
Θεέ μου. Πάικ.
Έλα. Ηρέμησε, Τζο.
-Έχεις ιδέα τι έγινε; -Ναι. Τον δηλητηρίασαν!
Αυτό έγινε.
Δεν με συμπαθείτε; Έχει καλώς!
Έχω κάνει διάφορα, αλλά αδιαφορώ για μένα.
Αυτός τι σας έφταιξε; Τι σας έκανε;
Σερίφη, Τζο, δεν είμαι κτηνίατρος, αλλά μπορώ;
Μπορείς να βοηθήσεις;
Τον είδε κανείς να τρώει κάτι;
Μπορεί να ήταν κάτι που δεν έπρεπε.
Μπορεί να ήταν ένα φρικτό ατύχημα.
Ατύχημα;
Τζο.
Πώς…
Το αγοράκι μου είναι νεκρό.
Ελάτε όλοι. Πάμε. Εμπρός.
Πάμε όλοι. Ακούσατε τον σερίφη. Πάμε.
Ας τον αφήσουμε λίγο μόνο.
Καλημέρα.
Καλημέρα. Νωρίς νωρίς.
Ναι, έλεγα μήπως βοηθούσα στη βάρκα.
Απλώς θέλω να φανώ χρήσιμος, μπαμπά.
Θα χρειαστείς καλύτερα παπούτσια.
Πάω να δω αν θα σου βρω.
Ο ΚΥΡΙΟΣ, ΦΩΣ ΚΑΙ ΣΩΤΗΡΑΣ
Να 'μαστε πάλι. Επιστροφή στο κανονικό.
Περίεργο πώς αδειάζουν τα στασίδια μετά την Καθαρή Δευτέρα, έτσι;
Αίμα Χριστού, Λίζα.
Αμήν.
-Μπαμπά, τη μέση σου! -Όχι. Είναι…
Εντάξει, όλα καλά.
Είμαι εντάξει.
Εσύ, στο σπίτι αμέσως. Δεν θέλω κόλπα.
Μπορώ να βοηθήσω;
Σερίφη.
Θεέ μου, με αιφνιδιάσατε. Τι στην ευχή σάς φέρνει εδώ;
Η δουλειά σας αποκλείεται, σωστά;
Δεν θέλουμε μπλεξίματα απ' τα παιδιά.
Όχι, καμία σχέση.
Απλώς ήρθα να ρωτήσω για το μυστήριο του νησιού μας.
Τις γάτες.
Τον σκύλο.
Το δηλητήριο επιβεβαιώθηκε.
Τραγικό.
Αναρωτιόμουν,
αναφέρατε πριν από καιρό εκείνο το συστατικό για τους αρουραίους.
Παρασιτοκτόνο.
Παρασιτοκτόνο. Αυτό πίσω σας δεν είναι;
Ναι.
Και ναι, έχετε δίκιο.
Μετά από εκείνες τις γάτες,
μη γνωρίζοντας τι το προκάλεσε,
έριξα λίγο, στρατηγικά, με προσοχή, γύρω απ' το ακίνητο.
Μου το ζήτησαν και άλλοι.
Κι αν κατάπιε το δύσμοιρο το σκυλί λίγο, κατά λάθος,
θα ταραχτώ πολύ.
Αυτό μου λέτε;
Σας παρακαλώ, αν συνέβη αυτό, αν είστε βέβαιος…
Δεν ξέρω αν θα με συγχωρήσω ποτέ.
Αυτό συνέβη;
Και είστε;
Βέβαιος, θέλω να πω.
Δεν σας λέω αυτό.
Δεν είμαι σχεδόν για τίποτα βέβαιος.
Έχει άλλος πρόσβαση στα χημικά;
Το ελπίζω.
Είναι για όλο το νησί, άλλωστε. Εδώ αποθηκεύονται.
Κι εσείς δεν μπήκατε εδώ;
Αν θέλατε να πάρετε ένα γαλόνι, ποιος θα το μάθαινε;
Έχετε δίκιο, σερίφη.
Βλέπω πού το πάτε και έχετε δίκιο.
Πρέπει να τα κλειδώσω.
Καλή σου μέρα, Μπεβ.
Και σ' εσάς το ίδιο, σερίφη.
Θα ξανάρθω ν' αλλάξω τα λάδια και το φίλτρο.
Για τώρα είναι εντάξει.
Γιατί μου το κάνεις αυτό, φίλε; Προσπαθώ να κόψω τ' αναψυκτικά.
Δεν ξέρω αν έχω αρκετά πάνω μου. Θα σου κόψω επιταγή.
Εντάξει είναι.
Την επόμενη φορά.
Μια χαρά. Μην το λειτουργείς συνέχεια.
-Μόνο για πραγματική ανάγκη. -Ναι.
Τζο.
Σαρίφ.
Τι κάνεις εδώ, Μπολ;
Βοηθώ τον φίλο μου, τον Τζο. Όπως κάθε μήνα.
Συντηρεί τη γεννήτριά μου. Αλλάζει τα φίλτρα περιστασιακά.
Αυτό θα βρω αν ψάξω τις τσέπες σου; Φίλτρα αέρα;
Αν ψάξεις εκεί, θα βρεις κάνα παλούκι στον κώλο σου.
Εντάξει. Κόψε τον χαβαλέ, θεόμουρλε.
Σερίφη, ψάξε ό,τι θες στο ακίνητό μου. Με την άνεσή σου.
Ο φίλος μου μόλις έφευγε και δεν έχει κακό σκοπό.
Δεν φταίει αυτός που γεννήθηκε χωρίς ίχνος χιούμορ.
Είπε να με βοηθήσει.
Είναι βαποράκι.
Όχι όταν είναι εδώ.
Και είναι το μόνο άτομο στο νησί που μου φέρεται ανθρώπινα.
Αν αυτός είναι ο λόγος,
τότε μακάρι να 'σασταν όλοι βαποράκια, ρε.
Τη συνέλαβες;
Η δις Κιν επιμένει ότι δεν έχει ιδέα τι έγινε.
Επιμένει; Γιατί δεν το λες, τότε; Αυτό αλλάζει τα πάντα.
Υπήρχε ένα χημικό κοντά για αρουραίους.
Αρουραίους.
-Αν το έφαγε ο σκύλος κατά… -Πάικ.
Τον έλεγαν Πάικ.
Αν ο Πάικ το έφαγε κατά λάθος…
Δεν έγινε τίποτα κατά λάθος, εντάξει;
Αλλά ξέρεις κάτι, σερίφη;
Δεν περίμενα κάτι διαφορετικό.
Ούτε μ' εμένα, ούτε εδώ, ούτε μ' εκείνη.
Σκότωσε το μισό νησί μ' αυτήν τη γαμημένη συμφωνία.
-Τι είναι άλλο ένα νεκρό σκυλί; -Σε κατάλαβα, Τζο.
Αυτήν τη γυναίκα την ξέρω απ' το σχολείο.
Και τίποτα απ' όσα έκανε ή κάνει δεν είναι…
Ξέρεις κάτι; Ξέχνα το.
Είσαι αρκετά ξύπνιος, Σαρίφ,
αλλά σ' αυτήν την περίπτωση, δεν ξέρεις τι σου γίνεται.
Γι' αυτό ας το αφήσουμε εκεί.
Κι εγώ ξέρω την Μπεβ Κιν. Όχι όσο εσύ,
αλλά αρκετά για να ξέρω ότι ισχύει.
Δεν έχεις άδικο, Τζο.
Ευχαριστώ.
ΜΝΣΡ ΤΖΟΝ ΜΑΪΚΛ ΠΡΟΥΙΤ ΚΕΝΤΡΟ ΠΟΛΙΤΙΣΜΟΥ
Για να είμαι ειλικρινής, δεν είχα σκεφτεί
πόσο άβολα θα ήταν με δύο ανθρώπους.
Δεν ξέρω πώς να ξεκινήσω.
-Ράιλι. Αλκοολικός. -Γεια σου, Ράιλι.
Έχεις αντίρρηση να ξεκινήσω με την προσευχή της Γαλήνης;
Ελεύθερα.
Εντάξει.
Θεέ μου, δώσε μου τη γαλήνη να δεχτώ όσα δεν μπορώ…
Καλύτερα να την πούμε μαζί.
Να δεχτώ όσα δεν μπορώ ν' αλλάξω,
το κουράγιο ν' αλλάζω αυτά που μπορώ και τη σοφία να γνωρίζω τη διαφορά τους.
Αμήν.
Ξεκινάμε. Πώς θες να γίνει;
Απλώς ας μιλήσουμε.
Εντάξει.
Θέλω να μιλήσω γι' αυτό το μέρος.
Άκουσα ότι η Μπεβ Κιν ενθάρρυνε τον κόσμο
να δεχτεί αποζημιώσεις απ' τους πετρελαιάδες σχεδόν απ' την αρχή.
Πρέπει να φαίνονταν πολλά,
μέχρι να τα συγκρίνεις με κάμποσα χρόνια χαμένων μισθών,
αλλά δεν τα λογάριαζαν έτσι εκείνη την εποχή.
Και η Μπεβ Κιν έλεγε
"Άντε, πάρτε τα λεφτά. Είναι θείο δώρο.
Και δώστε λίγα πίσω στον Θεό τώρα που μπορείτε".
Και το έκαναν.
Έπαιρναν τα λεφτά και έδιναν κάποια στην εκκλησία,
τα οποία, αφού ο Προύιτ ήταν άρρωστος, στην ουσία τα έδιναν στην ίδια.
Κι αυτό θα χτυπούσε άσχημα.
Συνεπώς, ιδού, το κέντρο πολιτισμού που έφτιαξε.
Ποιος ξέρει αν κόστισε όσα της έδινε ο κόσμος.
Έχουν φύγει τόσοι πια, που δεν μπορεί να επιβεβαιωθεί.
Η Καθολική Εκκλησία εν ολίγοις.
Σε όλο τον κόσμο,
αυτά τα μικρά, πεινασμένα χωριά με τις μεγάλες, λουσάτες εκκλησίες,
που όλο αναπτύσσονταν όσο οι πόλεις στέρευαν.
Οι εκκλησίες έσκαγαν σαν αφράτα τσιμπούρια που έπιναν το αίμα της πόλης.
Εντάξει, οπότε… Μπορούμε να πούμε με ασφάλεια ότι δεν πιστεύεις.
-Σωστά. -Δεν ήταν πάντα έτσι.
Ήσουν παπαδοπαίδι.
Εκπλήσσεσαι;
Ο μονσινιόρ Προύιτ είπε ότι τότε
δεν θεωρούσε ότι υστερούσες σε πίστη.
Ναι, δεν θα 'θελα να βουτήξω τόσο βαθιά απόψε.
Φαίνεσαι καλός τύπος.
Χάρη μού κάνεις. Δεν θα ήθελα να σε προσβάλω.
Δύσκολο.
Οι ΑΑ δεν υπάρχουν για να προστατεύουν συναισθήματα.
Το θέμα είναι η ανάρρωση, η ευθύνη, η ειλικρίνεια
και η στήριξη πάνω απ' όλα.
-Και η ανώτερη δύναμη, φυσικά. -Ναι, είναι κι αυτό.
Βλέπεις…
Δεν είναι η μόνη λύση στην πόλη ως προς την επανένταξη.
Ξέρεις το EE;
-EE; -Την εναλλακτική των ΑΑ;
"Ενσυνείδητη Επανένταξη". Βασίζεται πιο πολύ στη λογική και την ψυχολογία.
Τονίζει δυνατότητες και όχι αδυναμίες.
Άρα εσύ είσαι η ανώτερη δύναμη. Έτσι πάει;
Τεχνική Αναγνώρισης Φωνής Εθισμού. Έτσι πάει. ΤΑΦΕ.
Με την αναγνώριση της φωνής του εθισμού μέσα μας.
Δεν θέλω εγώ να το πιω, αλλά η φωνή του εθισμού, η ΦΕ.
Μαθαίνεις να την αναγνωρίζεις, να διαχωρίζεσαι και να την ελέγχεις.
Εσύ πώς πας με αυτήν την ανώτερη δύναμη;
Έχω να πιω τέσσερα χρόνια.
Δεν υπάρχει και μεγάλη γκάμα στη φυλακή, έτσι;
Όχι.
Το πρώτο θαύμα του Ιησού ήταν να κάνει το νερό κρασί.
Το αλκοόλ δεν είναι ούτε καλό ούτε κακό. Όχι από μόνο του. Οι άνθρωποι το κάνουν.
Ξέρεις πόσοι πάσχουν απ' αυτό;
Πολλοί, ένας στους δώδεκα.
-Δεν μέτρησα. -Ναι, δώδεκα.
Φοβερή σύμπτωση. Συνηθισμένος αριθμός για τη Βίβλο,
αλλά σε έναν από τους δώδεκα από εμάς, το αλκοόλ,
που δεν είναι ούτε καλό ούτε κακό, προκαλεί πόνο.
Όπως σ' εσένα.
Το ξέρω αυτό.
Ο Θεός μπορεί να πάρει αυτόν τον πόνο και να τον μετατρέψει σε κάτι καλό.
Κάτι με σκοπό.
Ο πόνος μπορεί να είναι δώρο.
Από εμάς εξαρτάται.
Τι κάνουμε μ' αυτόν. Πώς αντιδράμε.
Άρα, το αλκοόλ δεν είναι ούτε καλό ούτε κακό.
Όπως η ενοχή, η θλίψη, η οδύνη.
Εξαρτάται τι κάνουμε μ' αυτά.
Υπάρχει καλύτερη ενδυνάμωση;
Όχι.
Το αλκοόλ δεν είναι ούτε καλό ούτε κακό.
Αλλά η εκδοχή μου που ξυπνούσε όταν έπινα αρκετά
ήταν κακή.
Ένας τύπος εγωιστής, ανεύθυνος, που με κατέστρεψε.
Υπάρχει ένας σαμποτέρ μέσα μου,
και πάντα πίστευα ότι θα τα βρίσκαμε.
Θα μαθαίναμε να ζούμε μαζί, επειδή δεν θα μου έκανε κακό.
Όχι σ' εμένα. Εγώ τον τάιζα, δεν θα με πείραζε.
Ώσπου ξύπνησα ένα πρωί και είδα ότι σκότωσε κάποια.
Εγώ σκότωσα κάποια.
Άρα, ποιος φταίει γι' αυτό; Εγώ φταίω γι' αυτό.
Κι ο Θεός;
Απλώς το άφησε στην τύχη του.
Βλέπεις; Αυτό είναι το μέρος που δεν μπορώ να δεχτώ.
Έχεις δίκιο, υπάρχει μεγάλος πόνος στον κόσμο.
Πολύ μεγάλος. Και υπάρχει ανώτερη δύναμη.
Μια ανώτερη δύναμη που θα μπορούσε να τον διαγράψει,
να τα εξαφανίσει όλα με μια κίνηση, αλλά το κάνει;
Όχι.
Όχι, ευχαριστώ.
Το χειρότερο είναι ότι αφήνει εμάς στο απυρόβλητο.
Μπορούμε όλοι να καθόμαστε
και να κοιτάμε τη Λίζα Σκάρμποροου με το αμαξίδιο.
Ή τον Τζο Κόλι να πίνει μέχρι θανάτου.
Να βλέπουμε τόσο κόσμο να βουτάει σε βαρέλια φρίκης δίχως πάτο
κι εμείς να το ανεχόμαστε.
Το καταπίνουμε
λέγοντας φράσεις όπως "Μυστήριες οι βουλές του Κυρίου".
Λες και υπάρχει σχέδιο; Λες και θα βγει κάτι καλό απ' αυτό;
Τίποτα καλό δεν βγήκε που έπινα.
Τίποτα καλό δεν βγήκε που σκότωσα το κορίτσι.
Τίποτα καλό δεν βγήκε απ' το ποτό του Τζο.
Ούτε απ' τη Λίζα που δεν θα ξαναπερπατήσει ποτέ.
Τίποτα καλό δεν βγήκε απ' το πετρέλαιο που γέμισε τον κόλπο.
Και το μόνο πράγμα που αφήνει τον κόσμο να κάθεται
και να παρακολουθεί τόσο πόνο με τα χέρια σταυρωμένα τελείως,
είναι η ιδέα ότι όλος ο πόνος ίσως είναι θείο δώρο.
Τι τερατώδης ιδέα, πάτερ.
Ναι.
Κοίτα, δεν υπάρχει κάτι στις Γραφές ή στον κόσμο, βασικά,
που να υποδεικνύει
ότι ο Θεός αναιρεί κάθε προσωπική ευθύνη.
Ούτε στο πρόγραμμα υπάρχει κάτι που να το προτείνει αυτό.
Καθόλου, βασικά.
Πιστεύω ότι ο Θεός παίρνει τα έργα μας,
ακόμα και τα φρικτά μας έργα, και τα μετατρέπει σε κάτι άλλο.
Ξέρω ότι βρίσκει καλό σ' αυτά,
όπως και αγάπη, είτε το βλέπουμε εμείς είτε όχι.
Αυτό το ξέρω, Ράιλι Φλιν.
Αυτό το ξέρω.
Λυπάμαι πολύ.
Έκανες το σωστό.
Καλύτερα να είσαι ασφαλής.
Όλα είναι μια χαρά.
Σ' ευχαριστώ, Θεέ μου.
Ναι, όλα είναι καλά.
Λίγο αίμα ήταν μόνο.
Συγγνώμη που σε ξύπνησα.
Αν δεν το έκανες, αν περίμενες ως αύριο και συνέβαινε κάτι κακό;
Όχι, γλυκιά μου. Γι' αυτό είμαι εδώ. Έκανες το σωστό. Ορίστε, άκου.
Γεια σου, μωράκι.
Είδες; Είναι μια χαρά το μωρό.
Η μαμά είναι απλώς αγχωμένη, μικρούλη.
Είναι επειδή σ' αγαπάει, όμως.
-Ευχαριστώ και πάλι. -Φυσικά.
Σάρα!
Χριστέ μου, μαμά!
-Έλα γρήγορα! Έλα! -Χριστέ μου.
Νόμιζα ότι είδα τον πατέρα σου.
Τα ρούχα του. Νόμιζα ότι ήταν ο μπαμπάς σου.
Ο μπαμπάς έχει πεθάνει 15 χρόνια.
Ακόμα δυσκολεύομαι να σου το πω.
Όχι, ήταν κάτι άλλο. Ήρθε μέχρι το παράθυρο.
Αχ, Σάρα… Εκείνο το πρόσωπο.
Εκείνο το πρόσωπο.
Μ' ακούτε;
Είναι κανείς;
Μ' ακούτε;
Είναι κανείς;
Ποιος είναι;
ΑΚΑΤΑΛΛΗΛΟ ΚΤΙΣΜΑ
Εσύ είσαι, Ούκερ;
ΔΕΥΤΕΡΗ ΚΥΡΙ4ΚΗ Σ4Ρ4ΚΟΣΤΗΣ
-Καλημέρα, πάτερ. -Λίζα.
Σήμερα έχουμε τον αποκριτικό ψαλμό 27.
"Ο Κύριος είναι φως μου και σωτηρία μου. Ποιον να φοβηθώ;
Ο Κύριος είναι δύναμη της ζωής μου. Ποιος θα με κάνει να δειλιάσω;
Όταν οι κακόβουλοι έσπευσαν να φάνε τη σάρκα μου,
τούτοι οι εχθροί, οι αντίπαλοι μου, προσέκρουσαν και έπεσαν.
Και αν στράτευμα παραταχθεί εναντίον μου, η καρδιά μου δεν θα φοβηθεί.
Και αν πόλεμος εγερθεί εναντίον μου,
Εκείνον θα εμπιστευτώ.
Ένα ζήτησα από τον Κύριο, αυτό και θα ζητάω,
να κατοικώ στον οίκο του Κυρίου όλες τις ημέρες της ζωής μου".
Σώμα Χριστού, Λίζα.
Αμήν.
Έλα. Σώμα Χριστού.
Τι κάνεις, πάτερ;
-Σώμα Χριστού. -Τι κάνεις;
Όχι.
Έλα.
Σώμα Χριστού.
Όχι, σταματήστε.
-Άκαρδο. -Έλα.
Λίζα, γλυκιά μου… Τι σας έπιασε;
Αν είναι αστείο, δεν γελάμε.
Λίζα.
Τι;
Σώμα Χριστού.
Αμήν.
Υποτιτλισμός: Ντέση Βερβενιώτου